Copyright: Copyright (c) 1999 ELSA AG (Aachen, Germany)


ELSA-ohjainasetukset

ELSA-ohjainasetusten avulla voit hienosäätää ELSA-korttisi Direct3D:lle, OpenGL:lle ja laitteistolle.

Saadaksesi yksityiskohtaisia tietoja avaa ominaisuussivujen asiakohtainen ohje.


Valitse asetukset joita haluat säätää.


Saat listassa olevalle kohdalle ohjeen valitsemalla sanan ja avaamalla asiakohtaisen ohjeen uudelleen.


Lista omista Direct3D-asetuksista, jotka olet tallentanut. Kohdan valitseminen listalta aktivoi sen asetuksen. Käyttääksesi asetusta valitse OK tai Käytä-painike.


Voit tallentaa nykyiset Direct3D-asetukset omina asetuksina. Tallennetut asetukset lisätään sitten viereiseen listaan.

Kun olet löytänyt optimaaliset asetukset tietylle Direct3D-pelille, asetusten tallentaminen omana antaa mahdollisuuden konfiguroida Direct3D nopeasti ennen pelin aloitusta, eikä jokaista vaihtoehtoa tarvitse asettaa erikseen.


Poistaa luettelosta valitun oman asetuksen.


Palauttaa kaikki asetukset oletusarvoihinsa.

Vinkki:	Kun valitsetOK tai Käytä heti tämän painikkeen klikkaamisen jälkeen, kaikki muutokset asetuksiin tyhjenevät ja näin näytönohjaimet pakotetaan käyttämään oletusasetuksiaan.


Tätä vaihtoehtoa käytetään kääntämään sumutaulukkoemulointi päälle tai pois päältä.

Direct3D määrittelee, että näytönohjaimen, joka kykenee D3D-laitteistokiihdytykseen, tulisi kyetä käyttämään joko vertex- tai taulukkosumua. Jotkin pelit eivät käytä D3D-laitteisto-ominaisuuksia oikein ja odottavat taulukkosumun tukea. Tämän vaihtoehdon valinta varmistaa, että sanottuja pelejä voidaan pelata NVIDIA-sirun kanssa.

Sumutaulukkoemulointi on aktivoitu oletuksena.


Näillä valinnoilla voit kontrolloida ohjaimien antialiasing-ominaisuuksia.

Antialiasing on metodi, jolla silotetaan 3D-objektien reunoja sahalaitaisuuden poistamiseksi. Huomaa, että antialiasing-toiminnon aktivointi ei automaattisesti tarkoita, että kaikki Direct3D-ohjelmat renderoivat antialiasoituja kuvia. Sovelluksen on tuettava antialiasing-ominaisuutta, jotta se toimisi kunnolla.

Voit valita seuraavista vaihtoehdoista:

Aktivoitu - Aktivoi Direct3D-tuen ohjaimien antialiasing-ominaisuuksille.

Passivoitu - Poistaa kaiken antialiasing-tuen.


Tällä valinnalla voit kontrolloida ohjaimien uusimpia DirectX-ominaisuuksia.

Jotkin aiemmille DirectX-versioille kirjoitetut pelit eivät ehkä toimi kunnolla, kun DirectX:n versio 6 tai 7 on asennettu ja niiden tuki on aktivoitu ohjaimissa. Tämän vaihtoehdon valinta pakottaa ohjaimet toimimaan DirectX 5 -yhteensopivuustilassa, jotta vanhemmat pelit toimisivat oikein.

Käytä tätä valintaa, jos haluat pelata joitakin vanhempia pelejä, jotka eivät lähde käyntiin tai toimi niinkuin niiden pitäisi.


Pakottaa laitteiston sovittamaan automaattisesti Z-puskurinsa syvyyttä siihen syvyyteen, jonka sovellus vaatii.

Yleensä haluat pitää tämän valinnan aktivoituna, paitsi jos työsi vaatii ehdottomasti tiettyä Z-puskurin syvyyttä. Jos tämä valinta passivoidaan, mikään sovellus, jonka Z-puskurin syvyys ei sovi yhteen laitteiston nykyisen kokoonpanon kanssa, ei toimi.


Aktivoi vaihtoehtoisen tekniikan syvyyspuskurointiin.

Tämä antaa laitteiston käyttää eri mekanismia syvyyspuskurointiin 16-bittisissä sovelluksissa. Tämän asetuksen aktivointi saattaa parantaa 3D-kuvien renderoinnin laatua.


Aktivoi NVidia-logon Direct3D:ssä.

Tämän asetuksen aktivointi näyttää NVidia-logon näytön alanurkassa käytettäessä Direct3D-sovelluksia.


NVIDIA-siru luo automaattisesti MIP-karttoja, jotta pinnotteiden siirto väylässä tehostuisi.

Jotkin pelit eivät näy oikein oletusasetuksilla. Korjaa ongelmat vähentämällä automaattisesti luotujen MIP-karttojen määrää, kunnes kuvat näkyvät oikein. MIP-karttojen tasojen vähentäminen poistaa usein pinnoituksen väärän asemoinnin tai 'saumoituksen' (suorituskyky laskee hieman).


Antaa säätää MIP-karttojen LOD (Level of Detail) -poikkeamaa.

Pienempi poikkeama antaa paremman kuvanlaadun, kun taas suurempi poikkeama lisää sovelluksen suorituskykyä. Voit valita viidestä esiasetetusta poikkema-arvosta, jotka vaihtelevat välillä Paras kuvanlaatu ja Paras suorituskyky.


Antaa sinun valita automaattisen MIP-karttamenetelmän bilineaarisuuden ja trilineaarisuuden välillä.


Tämä vaihtoehto muuttaa laitteiston pinnoituksen osoitusskeeman suodatetuille tekseleille (pinnoite-elementit).

Näiden arvojen muuttaminen muuttaa tekselin alkupisteen määrityksen. Oletusasetukset noudattavat Direct3D-määrityksiä. Jotkin ohjelmat saattavat olettaa, että suodatettujen tekselien alkupisteet määritellään muualla. Tällaisten sovellusten kuvanlaatu paranee, jos tekselin alkupiste määritellään uudelleen.


Huomaa ! Vain testaukseen! Järjestelmästäsi voi tulla epävakaa!

Tämä vaihtoehto määrittää sen, pitäisikö tietyn värisyvyyden pinnoitteita käyttää oletuksena OpenGL-sovelluksissa.

Käytä työpöydän värisyvyyttä käyttää aina pinnoitteita, joilla on sama värisyvyys kuin Windows-työpöytäsi sen hetkisissä asetuksissa.

Käytä aina 16 bpp ja Käytä aina 32 bpp -vaihtoehdot pakottavat käyttämään tietyn värisyvyyden pinnoitteita riippumatta työpöytäsi asetuksista.


Antaa ohjainten käyttää OpenGL-laajennusta GL_KTX_buffer_region.

Tämä voi lisätä sovelluksen suorituskykyä 3D-mallinnussovelluksissa, jotka tukevat tätä laajennusta.


Antaa käyttää paikallista videomuistia, kun GL_KTX_buffer_region -laajennus on aktivoitu.

Mutta jos paikallista videomuistia on käytettävissä vähemmän kuin 8 MB, kaksoistasolaajennuksen tuki ei aktivoidu.

Tällä asetuksella ei ole vaikutusta jos Aktivoi puskurialueen laajennus -valinta poistetaan.


Sallimalla nopean lineaarisen mipmap-lineaarisen suodatuksen antaa sovellukselle lisää suorituskykyä, mutta kuvanlaatu kärsii jonkin verran.

Usein kuvanlaadun heikkenemistä ei edes huomaa, joten haluat ehkä hyödyntää lisäsuorituskykyä, jonka tämän ominaisuuden aktivointi antaa.


Tämä valinta antaa OpenGL:n käyttää anisotrooppista suodatusta parannettuun kuvanlaatuun.


Tämä valinta määrää puskurin vaihtotilan kokoruudun OpenGL-sovelluksille.

Voit valita eräsiirron, sivunkäännön tai automaattivalinnan. Automaattivalinta antaa ohjaimen määrätä parhaan menetelmän, joka perustuu laitteistosi kokoonpanoon.


Tämä valinta antaa sinun määrittää kuinka vertikaalinen synkronisaatio käsitellään OpenGL:ssä.

Aina pois sulkee aina vertikaalisen synkronisaation kaikissa OpenGL-sovelluksissa.

Pois oletuksena pitää vertikaalisen synkronisaation suljettuna, paitsi jos sovellus erityisesti vaatii sen olevan aktivoituna.

Päällä oletuksena pitää vertikaalisen synkronisaation aktivoituna, paitsi jos sovellus erityisesti vaatii sen olevan suljettuna.


Voit tallentaa nykyiset asetukset omina asetuksina. Tallennetut asetukset lisätään sitten viereiseen listaan.

Kun olet löytänyt optimaaliset asetukset tietylle OpenGL-sovellukselle, asetusten tallentaminen omana antaa mahdollisuuden konfiguroida OpenGL nopeasti ennen pelin aloitusta, eikä jokaista vaihtoehtoa tarvitse asettaa erikseen.


Lista omista OpenGL-asetuksista, jotka olet tallentanut. Kohdan valitseminen listalta aktivoi sen asetuksen. Käyttääksesi asetusta valitse OK tai Käytä-painike.


Tämä liukusäädin muuttaa grafiikkaprosessorin keskuskellon nopeutta. Suosittelemme, että säilytät laitteiston oletusnopeuden, koska muut asetukset vaikuttavat grafiikkakortin toimintaan, jos ne ovat määrittelyjen ulkopuolella. Varmista, että PC-järjestelmäsi on hyvin tuuletettu (esim. lisätuulettimella), koska ylikellotus tuottaa ylimääräistä lämpöä.


Tämä liukusäädin muuttaa muistikellon nopeutta. Suosittelemme, että säilytät laitteiston oletusnopeuden, koska muut asetukset vaikuttavat grafiikkakortin toimintaan, jos ne ovat määrittelyjen ulkopuolella. Varmista, että PC-järjestelmäsi on hyvin tuuletettu (esim. lisätuulettimella), koska ylikellotus tuottaa ylimääräistä lämpöä.


Palauttaa kaikki kellojen säädöt alkuperäisiin arvoihin.


Palauttaa kaikki kellojen säädöt ja pakottaa grafiikkalaitteiston uudellentunnistukseen ennen kuin säädöt voidaan uudellenaktivoida.

Suosittelemme, että teet nollauksen aina jos päivität flash-BIOSin uudella BIOS-kuvalla.